Twee vas ná man sterf by inisiasieskoolDie eienaar en assistent van ŉ inisiasieskool in Welkom kort nadat hulle in hegtenis geneem is. Foto: ANA Stephen Thakeng, woordvoerder van die polisie, het gesê ses ander mans by die skool moes hospitaal toe geneem word. “Die polisie het ŉ klagte oor die inisiasieskool ontvang en is vinnig na die toneel waar ŉ onbekende man onder ŉ boom met ŉ kombers oor hom gelê het,” het hy gesê. “Die nooddienste is ontbied. Toe paramedici daar opdaag, het hulle die man probeer bybring, maar dit was reeds te laat. Hy is op die toneel dood verklaar.” Volgens Thakeng is ŉ klag van moord en oortreding van die wet op inisiasieskole teen die skool se eienaar en sy assistent aanhangig gemaak. Hulle sal Vrydag in die hof verskyn.